จีนตั้งค่าเงินหยวนให้แข็งขึ้นมากที่สุดรอบ 10 ปี - FINNOMENA
ธนาคารกลางจีน (PBOC) ปรับค่าเงินหยวนให้แข็งขึ้นในสัดส่วนมากที่สุดในรอบ 10 ปีเทียบกับดอลลาร์ ท่ามกลางความวิตกเรื่องเงินทุนไหลออก
9 ม.ค. 2560

ธนาคารกลางจีน (PBOC) ปรับค่าเงินหยวนให้แข็งขึ้นในสัดส่วนมากที่สุดในรอบ 10 ปีเทียบกับดอลลาร์ ท่ามกลางความวิตกเรื่องเงินทุนไหลออก
โดยได้ปรับค่าเงินหยวนให้แข็งขึ้น 0.9% จากวันก่อนหน้า นับเป็นการปรับให้แข็งขึ้นมากที่สุดใน 1 วันตั้งแต่ปี 2005 ทั้งนี้เพื่อพยุงค่าเงินหยวนทั้งภายในตลาดจีนและในตลาดต่างประเทศ
ซึ่ง PBOC อนุญาตให้อัตราแลกเปลี่ยนของเงินหยวนเคลื่อนไหวขึ้นลงได้ภายในกรอบ 2% จากระดับอ้างอิงที่กำหนดในแต่ละวัน
โดยทางการจีนจะเริ่มบังคับใช้กฎข้อบังคับใหม่ ตั้งแต่เดือน ก.ค. ปีนี้ ที่จะให้สถาบันการเงินในจีนรายงานธุรกรรมการเงินที่ทำทั้งในและนอกประเทศที่มีมูลค่าตั้งแต่ 50,000 หยวนขึ้นไป จากที่เคยกำหนดไว้ที่ 200,000 หยวนก่อนหน้านี้
และในปีนี้ เจ้าหน้าที่จีนที่ดูแลการแลกเปลี่ยนเงินตราได้เพิ่มการสอดส่องตรวจตราการทำธุรกรรมแลกเปลี่ยนเงินสกุลต่างประเทศของประชาชน เพื่อป้องกันการเก็งกำไรในค่าเงินหยวน
การแข็งขึ้นของเงินหยวนยังสะท้อนถึงการคาดการณ์ของตลาดว่ารัฐบาลจีนอาจเพิ่มมาตรการต่างๆในการสกัดการไหลออกของเงินทุนด้วย
ที่มา : http://www.moneychannel.co.th/news_detail/14727
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: